Sekolah Kebangsaan Ampang

Sekolah Kebangsaan Ampang, yang lebih dikenali sebagai nama ringkasnya SK Ampang, merupakan sebuah sekolah kebangsaan dalam bandar yang terletak di Jalan Merbau, Kampung Melayu Ampang, di bawah Pejabat Pendidikan Daerah Hulu Langat. Pada masa kini, Sekolah Kebangsaan Ampang memiliki 1,222 murid dan 75 guruJun 2022.

 Sejarah 

Sekolah Kebangsaan Ampang ditubuhkan pada tahun 1971, dengan satu blok bangunan setingkat yang kini dikenali sebagai blok A, dan mempunyai 16 orang guru yang dipimpin oleh Encik Baharuddin bin Mat Lon sebagai Guru Besar Sekolah Kebangsaan Ampang yang pertama. Seramai 250 murid mula mendaftar pada ketika itu. SK Ampang telah dirasmikan pada dua tahun berikutnya iaitu pada 16 September 1973 oleh Yang Berhormat Dato Mohammad bin Yakob, Menteri Pelajaran Malaysia ketika itu.

SK Ampang, yang merupakan sekolah yang pertama di Ampang, membina bangunan tambahan untuk bilangan murid yang bertambah selari dengan pertambahan populasi penduduk setempat pada ketika itu. Selain itu, Persatuan Ibubapa dan Guru (PIBG) ditubuhkan pada 1974.

Dari tahun 1976, bilangan guru bertambah ke 75 orang, dan murid bertambah menjadi 1,000 orang, yang menyebabkan masalah seperti kekurangan kerusi meja, bilik guru yang terlalu kecil dan kekurangan tenaga pengajar. Pada tahun 1979, sebuah bangunan tiga tingkat telah dibina, yang dinamakan Blok B, diikuti oleh sebuah lagi bangunan tambahan pada tahun 1980https://sites.google.com/moe-dl.edu.my/skampang/profil-sekolah/informasi-korporat/sejarah-sekolah. Sejak tahun 1978, SK Ampang beroperasi secara dua sesi.

 Misi dan Visi 

 Misi 

Melestarikan sistem pendidikan yang berkualiti untuk membangunkan potensi individu bagi memenuhi aspirasi negarahttp://skampangselangor.blogspot.com/p/blog-page_19.html.

 Visi 

Pendidikan berkualiti, insan terdidik, negara sejahtera.

 Fasiliti 

SK Ampang terbahagi kepada 3 blok bangunan iaitu blok A, blok B, dan blok C.

Blok A terdiri daripada pra-sekolah, bilik JQaf, surau dan bilik darjah. Blok B terdiri daripada pejabat, bilik darjah dan bilik-bilik khas (dewan, bilik mesyuarat, bilik guru, bilik kurikulum, pusat sumber, bilik kaunseling, bilik SPBT, bilik muzik, bilik pemulihan, bilik pengawas dan gim). Blok C terdiri daripada makmal sains dan bilik darjah. Selain itu, terdapat makmal komputer, stor sukan dan kantin yang terletak di blok setingkat yang berlainan.

 Guru Besar 

 Demografi 
+ Demografi Tahun  Jumlah Murid  Jumlah Guru 2009  1,484  76 Januari 2018https://www.moe.gov.my/muat-turun/laporan-dan-statistik/senarai-sekolah/566-senarai-sekolah-31-januari-2018/file  1,216  81 April 2018https://www.moe.gov.my/muat-turun/laporan-dan-statistik/senarai-sekolah/565-senarai-sekolah-30-april-2018/file  1,208  82 Mei 2019https://www.moe.gov.my/muat-turun/laporan-dan-statistik/senarai-sekolah/2620-senarai-sekolah-rendah-dan-menengah-31-mei-2019/file  1,223  78 Januari 2020https://www.moe.gov.my/muat-turun/laporan-dan-statistik/senarai-sekolah/3295-senarai-sekolah-rendah-dan-menengah-jan-2020/file  1,248  75 Jun 2020https://www.moe.gov.my/muat-turun/laporan-dan-statistik/senarai-sekolah/3547-senarai-sekolah-rendah-dan-menengah-jun-2020/file  1,243  75 Jun 2021https://www.moe.gov.my/muat-turun/laporan-dan-statistik/senarai-sekolah/4808-senarai-sekolah-rendah-dan-menengah-jun-2021/file  1,213  79 Jun 2022https://www.moe.gov.my/en/muat-turun/laporan-dan-statistik/senarai-sekolah/5341-senarai-sekolah-rendah-dan-menengah-jun-2022/file  1,222  75

 Alamat 

 Sekolah Kebangsaan Ampang
 Jalan Merbau, Kampung Melayu Ampang
 68000 Ampang
 Selangor Darul Ehsan, 
 Telefon: +603-42564342
 Faks: +603-42564342
 E-mel: bba4024@moe.edu.my

 Rujukan 

 Pautan Luar 
 Akaun Facebook SK Ampang.
 Laman Google Sites SK Ampang.
 Laman Blogspot SK Ampang.
 Laman Weebly lama SK Ampang.

Kategori:Sekolah kebangsaan di Selangor
Kategori:Sekolah rendah di Selangor